wannaphong/clean_thaiwikipedia huggingface dataset:
# เดอะริเวอร์ (ตึกระฟ้า)
เดอะ ริเวอร์  เป็นโครงการคอนโดมีเนียมระฟ้า ตั้งอยู่ติดแม่น้ำเจ้าพระยา ตรงข้ามอีกฝั่งเป็นโรงแรมแชงกรี-ลา และตั้งอยู่ติดเชิงสะพานสาทรหรือสะพานสมเด็จพระเจ้าตากสิน เดอะริเวอร์แบ่งเป็น 2 อาคาร คืออาคาร เอ หรือ อาคารใต้ ซึ่งสูง 265.64 เมตร จำนวน 73 ชั้น ส่วนอาคารบี หรือ อาคารเหนือ สูง 151.78 เมตร มี 43 ชั้นhttp://www.emporis.com/en/wm/bu/?id=streetriverhotel-bangkok-thailand อาคารทั้งหมดได้รับการออกแบบจากบริษัทฮ่องกง เอชบีดีไซน์ (HB Design) 

ปัจจุบัน (พ.ศ. 2562) เดอะ ริเวอร์ ทาวเวอร์ เอ เป็นตึกที่สูงที่สุดอันดับ 8 ของประเทศไทยและเป็นอาคารที่สูงที่สุดอันดับ 3 ในฝั่งธนบุรี

 รางวัล 
เดอะริเวอร์ได้รับการชื่นชมในฐานะจุดเด่นในอาคารสูงสมัยใหม่ของกรุงเทพมหานคร จนชนะรางวัล "Thailand Property Awards" ในหัวข้อ "คอนโดหรูที่ดีที่สุดในกรุงเทพ" ในปี 2012 และ "งานพัฒนาคอนโดดีที่สุด" ในปีเดียวกัน

 แหล่งข้อมูลอื่น 
The River เว็บไซต์อย่างเป็นทางการ
# นาขั้นบันไดบานาเว
นาขั้นบันไดที่บานาเว  เป็นสถานที่ที่มีการปลูกข้าวแบบขั้นบันไดใกล้เมืองบานาเวบนเกาะลูซอน ประเทศฟิลิปปินส์ ได้รับการขึ้นทะเบียนร่วมกับนาขั้นบันไดในพื้นที่ใกล้เคียงเป็นแหล่งมรดกโลกโดยยูเนสโกใน พ.ศ. 2538 และมักได้รับการขนานนามว่าเป็น "สิ่งมหัศจรรย์ลำดับที่ 8 ของโลก"

นาขั้นบันไดเป็นภูมิทัศน์วัฒนธรรมโบราณที่สวยงาม เป็นตัวอย่างที่ดีของการทำการเกษตรแบบยั่งยืนด้วยเทคนิคดั้งเดิม ถูกสร้างขึ้นสำหรับการเพาะปลูกข้าวโดยชนเผ่าอีฟูเกาที่อพยพจากไต้หวันมาสู่ฟิลิปปินส์เมื่อกว่า 2,000 ปีมาแล้ว พวกเขาใช้เครื่องมือธรรมดาสกัดพื้นที่บนไหล่เขา และที่ลาดเชิงเขาและสร้างระบบชลประทานโดยปราศจากการใช้เครื่องจักรกล ปรับภูเขาทั้งลูกให้กลายเป็นแหล่งเพาะปลูกขนาดใหญ่ นาขั้นบันไดตั้งอยู่บนความสูงประมาณ 1,500 เมตร (ประมาณ 5,000 ฟุต) เหนือระดับน้ำทะเล  และครอบคลุมพื้นที่ประมาณ 10,500 ตารางกิโลเมตร (ประมาณ 4,000 ตารางไมล์)

ชนพื้นเมืองเหล่านี้ยังคงดำเนินการเพาะปลูกด้วยความเชื่อและวัฒนธรรมดั้งเดิม ซึ่งเกี่ยวข้องกับวัฏจักรและฤดูกาลของการปลูก, การควบคุมศัตรูพืชและการเก็บเกี่ยวซึ่งจะเชื่อมโยงกับรอบดวงจันทร์และพิธีกรรมทางศาสนา

ถึงแม้ว่านาขั้นบันไดทีบานาเวจะมีชื่อเสียงมาก แต่ยังมีการทำนาขั้นบันไดในลักษณะนี้อีกหลายแห่งในประเทศฟิลิปปินส์ เช่น นาขั้นบันไดที่ Mayoyao, Hapao และ Kiangan ระบบชลประทานของนาขั้นบันไดเหล่านี้สามารถควบคุมปริมาณน้ำจากธรรมชาติได้อย่างมีประสิทธิภาพเพื่อประโยชน์สูงสุดสำหรับการเพาะปลูกข้าว
# ปลาหมอไตรมาคู
ปลาหมอไตรมาคู หรือ ปลาหมอตาแดง  ปลาน้ำจืดชนิดหนึ่ง ในวงศ์ปลาหมอสี (Cichlidae)

ปลาหมอไตรมาคู เป็นปลาหมอสีชนิดหนึ่งที่เมื่อโตเต็มที่แล้วมีขนาดใหญ่ ถือเป็นต้นสายพันธุ์ของปลาหมอฟลาวเวอร์ฮอร์น ซึ่งเป็นปลาหมอลูกผสมหรือครอสบรีดในปัจจุบัน และถือเป็นปลาหมอสีชนิดที่มีลักษณะใกล้เคียงกับปลาหมอฟลาวเวอร์ฮอร์นมากที่สุด

ปลาหมอไตรมาคู ถูกค้นพบและตั้งชื่อวิทยาศาสตร์ โดย อัลเบิร์ต กึนเธอร์ นักมีนวิทยาชาวเยอรมัน ในปี ค.ศ. 1896 มีถิ่นกระจายพันธุ์ในแถบอเมริกากลาง ในประเทศเม็กซิโกและเอลซัลวาดอร์ มีลักษณะเด่น คือ หัวมีความโหนกนูน ซึ่งจะเริ่มปรากฏเมื่อปลามีความยาวได้ 9-10 นิ้ว ซึ่งเป็นช่วงที่ปลาจะเจริญเติบโตเร็วมาก จนกระทั่งถึง 14 นิ้ว จึงจะชะลอลง สีลำตัวมี 2 สี สีเหลืองออกส้มอ่อน ๆ โดยบริเวณลำคอเป็นสีแดงเล็กน้อย และอีกสีหนึ่ง คือ เหลือบสีเขียวออกดำ และบริเวณคอจะเป็นสีแดงเข้ม มีจุดสีดำคาดกลางลำตัว และมีจุดลักษณะคล้ายมุกอยู่รอบ ๆ จุดดำนั้น ดวงตาสีแดงสดใส

มีขนาดโตเต็มที่ประมาณ 35 เซนติเมตร ปลาตัวเมียจะมีครีบกระโดงหลังเป็นจุดสีดำ 2 จุด ขณะที่ปลาตัวผู้จะไม่มีจุดดังกล่าว เข้าสู่วัยเจริญพันธุ์เมื่ออายุได้ 6 เดือน โดยปลาจะวางไข่ติดไว้กับพื้นหรือวัสดุต่าง ๆ ใต้น้ำ ซึ่งการวางไข่แต่ละครั้งจะออกโดยเฉลี่ยครั้งละ 1,000 ฟอง มากน้อยขึ้นอยู่กับความสมบูรณ์ของตัวแม่ปลา ซึ่งสัมพันธ์กับอายุและสุขภาพFLOWER HORN หรือ TRIMACU มีวิธีดูอย่างไร หน้า 39-40, นิตยสาร fish zone ฉบับที่ 17 ปีที่ 2: 15 ตุลาคม-15 พฤศจิกายน พ.ศ. 2544
# ปลาจิ้งจก
ปลาจิ้งจก  เป็นสกุลของปลาน้ำจืดขนาดเล็กสกุลหนึ่ง ในวงศ์ย่อย Balitorinae ในวงศ์ใหญ่ Balitoridae ใช้ชื่อสกุลว่า Homaloptera (/โฮ-มา-ล็อพ-เทอ-รา/) มาจากภาษากรีกคำว่า "Homalos" หมายถึง "แบน" กับคำว่า "pteron" หมายถึง "ปีก, ครีบ"จาก fishbase.org 

มีลักษณะสำคัญ คือ มีเกล็ดเล็กสามารถมองด้วยตาเปล่าเห็น อาศัยอยู่ตามลำธารบนภูเขาที่มีกระแสน้ำเชี่ยว ลำตัวเรียวยาว ใต้หัวและลำตัวตอนหน้าแบนราบ จะงอยปากกลมมน นัยน์ตาอยู่สูง จมูกมีข้างละ 2 คู่ จมูกแต่ละคู่มีแผ่นเนื้อเยื่อคั่น ปากโค้งเป็นรูปวงเดือน มุมปากแคบ ริมฝีปากหนา ขากรรไกรหนาและมีขอบแข็ง หน้าจะงอยปากมีหนวด 2 คู่ และที่มุมปาก 1 คู่ รวมเป็น 3 คู่ ครีบหลังสั้นอยู่ตรงข้ามกับครีบท้อง ครีบอกและครีบท้องอยู่ในแนวเดียวกัน ครีบอกมีก้านครีบเดี่ยว 2-5 ก้าน และก้านครีบแขนง 8-12 ก้าน ครีบท้องมีก้านครีบ 8-12 ก้าน ครีบหางเว้าลึก มีเส้นข้างลำตัวปรากฏให้เห็น ช่องเหงือกแคบและอยู่หน้าครีบอกหน้า 224, สาระน่ารู้ปลาน้ำจืดไทย เล่ม ๑ โดย สมโภชน์ อัคคะทวีวัฒน์ (พ.ศ. 2547) ISBN 974-00-8701-9

สามารถแบ่งออกเป็นชนิดต่าง ๆ ได้ดังนี้

 Homaloptera batek H. H. Tan, 2009
 Homaloptera bilineata Blyth, 1860
 Homaloptera confuzona Kottelat, 2000
 Homaloptera gymnogaster Bleeker, 1853
 Homaloptera heterolepis M. C. W. Weber & de Beaufort, 1916
 Homaloptera hoffmanni (Herre, 1938)
 Homaloptera indochinensis Silas, 1953
 Homaloptera leonardi Hora, 1941
 Homaloptera manipurensis Arunkumar, 1998
 Homaloptera maxinae Fowler, 1937
 Homaloptera menoni Shaji & Easa, 1995
 Homaloptera modesta (Vinciguerra, 1890)
 Homaloptera montana Herre, 1945 
 Homaloptera nebulosa Alfred, 1969
 Homaloptera nigra Alfred, 1969
 Homaloptera ocellata van der Hoeven, 1833
 Homaloptera ogilviei Alfred, 1967
 Homaloptera ophiolepis Bleeker, 1853
 Homaloptera orthogoniata Vaillant, 1902
 Homaloptera parclitella H. H. Tan & P. K. L. Ng, 2005
 Homaloptera pillaii Indra & Rema Devi, 1981
 Homaloptera ripleyi (Fowler, 1940)
 Homaloptera rupicola (Prashad & Mukerji, 1929)
 Homaloptera santhamparaiensis Arunachalam, J. A. Johnson & Rema Devi, 2002
 Homaloptera sexmaculata Fowler, 1934
 Homaloptera silasi Kurup & Radhakrishnan, 2011Kurup, B.M. & Radhakrishnan, K.V. (2011): Fishes of the genus Homaloptera Van Hasselt, 1823 in Kerala, with description of a new species Homaloptera silasi.  Journal of the Bombay Natural History Society, 107 (3) [2010]: 224-226.
 Homaloptera smithi Hora, 1932
 Homaloptera stephensoni Hora, 1932
 Homaloptera tatereganii Popta, 1905
 Homaloptera tweediei Herre, 1940
 Homaloptera vanderbilti Fowler, 1940
 Homaloptera vulgaris Kottelat & X. L. Chu, 1988
 Homaloptera wassinkii Bleeker, 1853
 Homaloptera weberi Hora, 1932
 Homaloptera yunnanensis (Y. Y. Chen, 1978)
 Homaloptera yuwonoi Kottelat, 1998
 Homaloptera zollingeri Bleeker, 1853 จาก itis.gov
# เซอเดอเท็ลเยอ
เซอเดอเท็ลเยอ  เป็นเมืองในเทศบาลเซอเดอเท็ลเยอ สต็อกโฮล์มเคาน์ตี ประเทศสวีเดน มีประชากร 64,619 คน ในปี ค.ศ. 2010 เป็นเมืองอุตสาหกรรม อยู่ทางใต้ของกรุงสต็อกโฮล์มราว 30 กม.
# ปลาหมูโยโย่
ปลาหมูโยโย่ หรือ ปลาหมูปากีสถาน  ปลาน้ำจืดขนาดเล็กชนิดหนึ่ง ในวงศ์ปลาหมู (Botiidae)

มีรูปร่างเพรียวยาว ลำตัวแบนข้าง หัวรูปทรงกรวย จะงอยปากแหลม ครีบหลังอยู่กึ่งกลางลำตัว ครีบหางเป็นแฉกลึก ลำตัวสีเหลืองอมส้มมีลายดำ ครีบหลังและครีบหางมีลายดำพาดขวาง ครีบอื่น ๆ ไม่มีสี

มีขนาดโตเต็มที่ประมาณ 18 เซนติเมตร พบกระจายพันธุ์อยู่ในประเทศปากีสถาน, อินเดีย และเนปาล กินสัตว์น้ำขนาดเล็กและแมลงน้ำต่าง ๆ บริเวณพื้นน้ำเป็นอาหาร

เป็นปลาหมูอีกชนิดหนึ่งที่นิยมเลี้ยงเป็นปลาสวยงามหน้า 207, สาระน่ารู้ปลาน้ำจืดไทย เล่ม ๑ โดย สมโภชน์ อัคคะทวีวัฒน์ (พ.ศ. 2547) ISBN 974-00-8701-9
# มงคล นามนวด
มงคล นามนวด หรือ 	นพธรรศนน นามนวด (ชื่อเล่น: มง; 16 กันยายน พ.ศ. 2528 –) เป็นนักฟุตบอลชาวไทย เล่นในตำแหน่งแบ็กซ้าย 

 ประวัติ 
มงคล เดิมเป็นอดีตนักเตะจากสโมสรอินทรี เพื่อนตำรวจ และการท่าเรือไทย เอฟซี จนกระทั่งมาร่วมทีมเอสซีจี เมืองทอง ยูไนเต็ด เมื่อต้นฤดูกาล 2012'มงคล นามนวด'ฟรีคิกปลิดวิญญาณ และในปี 2014 มงคล ได้ย้ายไปเล่นให้กับราชบุรีมิตรผล เอฟซี จนกระทั่งปี 2015 จึงได้ย้ายลงไปเล่นในดิวิชั่น 1 ให้กับทีม ปตท.ระยอง หลังจากนั้นในปี 2016 ทีมขอนแก่นยูไนเต็ด น้องใหม่ของ ดิวิชัน 1 จากภาคอีสานก็ได้ดึงตัว มงคล ไปเล่นให้กับทีมบ้านเกิดเป็นระยะเวลา 1 ปีเต็ม จนกระทั่งทีมขอนแก่นยูไนเต็ด โดนสมาคมสั่งไม่ให้เข้าร่วมการแข่งขัน และในปี 2017 มงคล สามารถกลับขึ้นมาเล่นในไทยพรีเมียร์ลีกได้อีกครั้ง โดยอยู่ในต้นสังกัดของทีมบางกอกกล๊าสเอฟซี สวมเสื้อหมายเลข 18 

และคุณ ศศิศ สิงห์โตทอง ได้เป็นตัวแทน สโมสรชลบุรี "ฉลามชล"  เปิดตัว มงคล แบ็กซ้าย จาก หนองบัว พิชญ มาเป็นสมาชิกใหม่ รายที่ 3 ในช่วงเปิดตลาดซื้อขายนักเตะ ในเลกที่ 2

จากแนวรับผ่านประสบการณ์ค้าแข้งโชกโชน ไล่ตั้งแต่อยู่กับ ศรีราชา เอฟซี, พัทยา ยูไนเต็ด, เพื่อนตำรวจ, การท่าเรือ เอฟซี, เมืองทอง ยูไนเต็ด, ราชบุรี มิตรผล เอฟซี, ปตท. ระยอง, ขอนแก่น ยูไนเต็ด บางกอกกล๊าส เอฟซี และ หนองบัว พิชญ เอฟซี 

การกลับมาอย่างสวยงามในครั้งนี้ เกมแรกในการเปิดตัวสีเสื้อฉลามอีกครั้งหลังจากเข้าอยู่ในชุดแชมป์โปรลีกปี 2005 เกมนี้ทีมฉลามชลชนะ 1 ประตูต่อ 0 ซึ่งเป็นครั้งแรกในรอบ 5 ปี ที่ฉลามชลสามารถชนะบุรีรัมย์ยูไนเต็ดได้ ท่ามกลางแฟนบอล 8,405 คนในโตโยต้าไทยลีก นัดที่16  

 เกียรติประวัติ 
ศรีราชา เอฟซี
 ไทยลีกดิวิชั่น 1 รองชนะเลิศ ; 2008

เมืองทอง ยูไนเต็ด
 ไทยพรีเมียร์ลีก ชนะเลิศ ; 2012
# กีฬาแบดมินตันในโอลิมปิกฤดูร้อน 2012 – หญิงคู่
กีฬาแบดมินตันในโอลิมปิกฤดูร้อน2012 ประเภทหญิงคู่
 เริ่มแข่งขันวันที่ 28 กรกฎาคม - 4 สิงหาคม 2555
 สนามที่ใช้ในการแข่งขัน : Wembley Arena
 จำนวนนักกีฬาที่เข้าร่วมการแข่งขัน 32 คน จาก 13 ประเทศ

 มือวางอันดับ 

 
 <li> 
<li> 

 สรุปผลการแข่งขัน 
 หญิงคู่ Tian QingZhao Yunlei Mizuki FujiiReika Kakiiwa Valeria Sorokina Nina Vislova

 ผลการแข่งขัน 
 รอบแบ่งกลุ่ม 
 กลุ่ม เอ 
ทีม  3  3  0  6  0  DSQ  3  2  1  4  2  DSQ  3  1  2  2  4  1  3  0  3  0  6  0

ทีม 1คะแนนทีม 228 กรกฎาคม, 19:0521–1121–729 กรกฎาคม, 09:4021–521–1129 กรกฎาคม, 18:3021–621–930 กรกฎาคม, 09:4023–2121–1831 กรกฎาคม, 08:3021–821–1031 กรกฎาคม, 19:0714-2111–21

 กลุ่ม บี 
ทีม  3  2  1  5  3  2  3  2  1  4  3  2  3  2  1  4  3  2  3  0  3  2  6  0

ทีม 1คะแนนทีม 228 กรกฎาคม, 15:2021–1621–1828 กรกฎาคม, 20:1518–2121–1521–1529 กรกฎาคม, 14:1716–2121–1021–1930 กรกฎาคม, 19:0523–2521–1618–2131 กรกฎาคม, 13:0919–2111–2131 กรกฎาคม, 18:3016–2115–21

 กลุ่ม ซี 
ทีม  3  3  0  6  1  DSQ  3  2  1  5  3  DSQ  3  1  2  3  4  1  3  0  3  0  6  0

ทีม 1คะแนนทีม 228 กรกฎาคม, 14:1721–821–728 กรกฎาคม, 19:4221–1120–2221–729 กรกฎาคม, 20:5221–921–730 กรกฎาคม, 15:2021–1821–1030 กรกฎาคม, 19:0921–721–1931 กรกฎาคม, 20:1918–2121–1421–12

 กลุ่ม ดี 
ทีม  3  2  1  5  3  2  3  2  1  4  2  2  3  2  1  4  3  2  3  0  3  1  6  0

ทีม 1คะแนนทีม 228 กรกฎาคม, 09:0721–1814–2117–2128 กรกฎาคม, 09:4421–1121–1229 กรกฎาคม, 09:4421–1314–2121–1830 กรกฎาคม, 09:4421–1621–1731 กรกฎาคม, 09:4020–2212–21{{flagIOCathlete|Pedersen / Juhl|DEN|2012 Summer}}31 กรกฎาคม, 14:1521–1521–19

 รอบชิงชนะเลิศ
# กีฬาแบดมินตันในโอลิมปิกฤดูร้อน 2012 – คู่ผสม
กีฬาแบดมินตันในโอลิมปิกฤดูร้อน2012 ประเภทคู่ผสม

 เริ่มแข่งขันวันที่ 28 กรกฎาคม - 3 สิงหาคม 2555
 สนามที่ใช้ในการแข่งขัน : Wembley Arena
 จำนวนนักกีฬาที่เข้าร่วมการแข่งขัน 32 คน จาก 14 ประเทศ

 มือวางอันดับ 

 
 

<li> 
<li> 

 สรุปผลการแข่งขัน 
 คู่ผสม Zhang NanZhao Yunlei Xu ChenMa Jin Joachim Fischer Nielsen Christinna Pedersen

 ผลการแข่งขัน 
 รอบแบ่งกลุ่ม 
 กลุ่ม เอ 
ทีม  3  3  0  6  0  3  3  2  1  4  4  2  3  1  2  3  5  1  3  0  3  2  6  0

ทีม 1คะแนนทีม 228 กรกฎาคม, 09:4021–149–2118–2128 กรกฎาคม, 18:3021–621–729 กรกฎาคม, 08:3021–1117–2114–2129 กรกฎาคม, 12:3021–921–1830 กรกฎาคม, 18:3018–2121–1219–2131 กรกฎาคม, 15:2021–1321–14

 กลุ่ม บี 
ทีม  3  3  0  6  1  3  3  2  1  5  2  2  3  1  2  2  5  1  3  0  3  1  6  0

ทีม 1คะแนนทีม 228 กรกฎาคม, 08:3018–2120–2228 กรกฎาคม, 14:1921–12 21–1129 กรกฎาคม, 20:5021–1011–2121–1530 กรกฎาคม, 09:4221–914–2121–1731 กรกฎาคม, 19:4021–1121–1031 กรกฎาคม, 20:1721–1321–16

 กลุ่ม ซี 
ทีม  3  3  0  6  0  3  3  2  1  4  2  2  3  1  2  2  4  1  3  0  3  0  6  0

ทีม 1คะแนนทีม 228 กรกฎาคม, 08:3021–1621–1229 กรกฎาคม, 09:0721–1921–1229 กรกฎาคม, 13:0521–1221–1630 กรกฎาคม, 12:3021–1521–1231 กรกฎาคม, 09:42{{flagIOCathlete|Lee Y-d / Ha J-e|KOR|2012 Summer}}21–1521–1531 กรกฎาคม, 18:3024–2221–16

 กลุ่ม ดี 
ทีม  3  3  0  6  0  3  3  2  1  4  2  2  3  1  2  2  5  1  3  0  3  1  6  0

ทีม 1คะแนนทีม 228 กรกฎาคม, 12:3021–126–2121–1529 กรกฎาคม, 12:3015–2116–2129 กรกฎาคม, 19:0921–1421–830 กรกฎาคม, 13:4021–1921–1231 กรกฎาคม, 08:3021–1621–1531 กรกฎาคม, 20:1521–1622–20

 รอบชิงชนะเลิศ
# จิม มาร์แชล
เจมส์ ชาลส์ "จิม" มาร์แชล นักธุรกิจชาวอังกฤษ ผู้บุกเบิกการผลิตเครื่องขยายเสียงสำหรับกีตาร์ไฟฟ้า เป็นผู้ก่อตั้งบริษัทมาร์แชลแอมพลิฟิเคชัน ผู้ผลิตกีตาร์แอมพลิไฟเออร์ ตรา "มาร์แชล" ที่ได้รับความนิยมเป็นอย่างสูงในวงการดนตรีร็อก Guitar amplifier pioneer Jim Marshall dies aged 88 . Reuters. Retrieved 5 April 2012   มาร์แชลได้รับการยกย่องเป็นหนึ่งในสี่ ผู้บุกเบิกเครื่องดนตรีสำหรับดนตรีร็อก ร่วมกับลีโอ เฟนเดอร์, เลส พอล และเซธ เลิฟเวอร์ Jim Marshall, creator of the Marshall amp, dies aged 88. The Guardian. Retrieved 5 April 2012

มาร์แชลเป็นนักดนตรีอาชีพ ตำแหน่งมือกลองในช่วงต้นทศวรรษ 1950 ก่อนจะทำธุรกิจร้านขายเครื่องดนตรีในย่านเวสต์ลอนดอน ร้านของมาร์แชลเริ่มจากการขายกลองชุด และกีตาร์  ลูกค้าของเขาเป็นนักดนตรีที่มีชื่อเสียง เช่น ริตชี แบล็กมอร์ พีต ทาวน์เซนด์  เริ่มถามหาเครื่องขยายเสียงสำหรับกีตาร์ ที่มีขนาดใหญ่และเสียงดังกว่าเดิม  มาร์แชลมองเห็นโอกาสทางธุรกิจ จึงว่าจ้างดัดลีย์ คราเวน อดีตช่างเสียงของอีเอ็มไอ ให้ทำการออกแบบเครื่องขยายเสียงรุ่นใหม่ มาร์แชลก่อตั้งบริษัท มาร์แชลแอมพลิฟิเคชัน เพื่อทำการตลาดในปี ค.ศ. 1962 Saunders, William (2010) Jimi Hendrix London Roaring Forties Press ISBN 978-0-9843165-1-9 สินค้าของเขาได้รับความนิยมอย่างรวดเร็ว  นักดนตรีที่ใช้เครื่องขยายเสียงของมาร์แชล เช่น จิมิ เฮนดริกซ์ จิมมี เพจ อีริก แคลปตัน Jim Marshall, Maker of Famed Fuzzy Amplifiers, Dies at 88. New York Times. Retrieved 6 April 2012
# ปลาโอด์ไวฟ์
ปลาโอด์ไวฟ์  เป็นปลาทะเลกระดูกแข็งชนิดหนึ่ง ในวงศ์ Enoplosidae ในอันดับปลากะพง (Perciformes) จัดเป็นปลาเพียงสกุลเดียวและชนิดเดียวเท่านั้นที่อยู่ในวงศ์นี้จาก itis.gov 

ปลาโอล์ไวฟ์ มีรูปร่างและลักษณะคล้ายกับปลาในวงศ์ปลาผีเสื้อ (Chaetodontidae) หรือวงศ์ปลาอมไข่ (Apogonidae) โดยมีลายพาดสีดำสลับขาวคล้ายม้าลายตลอดทั้งลำตัว และครีบ หากแต่มีพิษที่ก้านครีบหลัง เมื่อถูกแทงเข้าจะเจ็บปวดมาก

มีขนาดโตเต็มที่ประมาณ 25 เซนติเมตร เป็นปลากินเนื้อเป็นอาหาร พบกระจายพันธุ์อยู่เฉพาะคุ้งเกรทออสเตรเลีย ที่อยู่ทางตอนใต้ของประเทศออสเตรเลีย เท่านั้น จัดเป็นปลาเฉพาะถิ่นชนิดหนึ่ง มีการเลี้ยงเป็นปลาสวยงามและจัดแสดงที่พิพิธภัณฑ์สัตว์น้ำบ้าง

เป็นปลากินเนื้อเป็นอาหาร โดยที่มาของชื่อนั้น มาจากปลาชนิดนี้เมื่อถูกจับขึ้นมาแล้ว จะส่งเสียงร้องได้ เกิดจากเสียงของฟันที่ขบกันหน้า 116, เดินเที่ยว Tokyo Sea Life Park ณ ประเทศญี่ปุ่น # 2 คอลัมน์ Blue Planet โดย ดร.วรเทพ มุธุวรรณ. นิตยสาร Aquarium Biz ฉบับที่ 26 ปีที่ 2: สิงหาคม 2012 
 
อ้างอิง

แหล่งข้อมูลอื่น
รูปและข้อมูลเพิ่มเติม
# ลีโอ เฟนเดอร์
แคลเรนซ์ ลีโอนิแดส "ลีโอ" เฟนเดอร์ (Clarence Leonidas "Leo" Fender)  นักประดิษฐ์ชาวอเมริกัน ผู้ก่อตั้งบริษัทผลิตเครื่องดนตรีไฟฟ้าเฟนเดอร์ หรือ เฟนเดอร์  มีชื่อเสียงในฐานะผู้ออกแบบกีตาร์ไฟฟ้า กีตาร์เบส เครื่องขยายเสียง ในช่วงทศวรรษ 1940-1950   ผลงานเด่นของเขา ได้แก่ เฟนเดอร์ เทเลแคสเตอร์ (ปี 1950) https://web.archive.org/web/20050914014702/http://fender.demonweb.co.uk/fenderfiles/TenTerrificTelecasterGuitars.asp Ten Terrific Telecaster Guitars], เฟนเดอร์ พรีซิชันเบส (ปี 1951) Wheeler, Tom, ‘’American Guitars: An Illustrated History,’’  interview with Leo Fender, Harper Perennial,  NY  1992, เครื่องขยายเสียงแบบหลอดสุญญากาศเฟนเดอร์ เบสแมน  (ปี 1952), เฟนเดอร์ สตราโตแคสเตอร์ (ปี 1954) [http://www.excellentleads.com/stratocaster.htmlThe Fender Stratocaster: History and Overview  Sam Ash Resource Center และเฟนเดอร์ แจสเบส (ปี 1960)

เฟนเดอร์ ขายบริษัทเฟนเดอร์ให้กับ โคลัมเบีย บรอดแคสติง ซิสเตม (ซีบีเอส) ด้วยราคา 13 ล้านดอลลาร์สหรัฐ ในปี ค.ศ. 1965  ต่อมาเขาได้ตั้งบริษัทผลิตเครื่องดนตรีขึ้นมาอีกสองบริษัท คือ มิวสิกแมน ในปี ค.ศ. 1971  และร่วมกับเพื่อนเก่าคือ จอร์จ ฟุลเลอร์ตัน ผู้ร่วมออกแบบกีตาร์เฟนเดอร์ เทเลแคสเตอร์ ก่อตั้งจีแอนด์แอล มิวสิคัลอินสตรูเมนต์ ในปี ค.ศ. 1979
 
อ้างอิง

 แหล่งข้อมูลอื่น 
 Fender Musical Instruments website
 G&L Guitars website
# ปลาสินสมุทรบั้งเหลือง
ปลาสินสมุทรบั้งเหลือง หรือ ปลาสินสมุทรบั้ง หรือ ปลาพีค็อก  ปลาทะเลชนิดหนึ่ง ในวงศ์ปลาสินสมุทร (Pomacanthidae) จัดเป็นปลาเพียงชนิดเดียวเท่านั้นที่อยู่ในสกุล Pygoplites จาก fishbase.org 

ตอนบนของหัวจะมีสีฟ้าอมเทา จมูก คางและอกเป็นสีเหลืองอ่อน ลำตัวมีสีส้มสดเป็นสีพื้นและมีแนวสีฟ้าอ่อน ขอบเข้มอีก 5-9 เส้นแนวพาดตรงจากหลังจรดบริเวณท้อง ครีบหางสีเหลืองสด  ขณะที่ยังเป็นลูกปลาอยู่จะมีแถบสีอ่อนซึ่งมีขอบสีเข้ม 4 แถบพาดผ่านสีข้างช่วงตอนท้ายของครีบหลังจะมีปื้นสีเข้มขนาดใหญ่ 

ขนาดโตเต็มที่ประมาณ 25 เซนติเมตร มักพบเป็นคู่หรืออยู่ลำพังเพียงตัวเดียว กินฟองน้ำและเพรียงหัวหอมเป็นอาหาร พบกระจายพันธุ์ในเขตร้อน แถบอินโด-แปซิฟิก ในน่านน้ำไทย พบได้ในฝั่งทะเลอันดามัน

จัดเป็นปลาชนิดหนึ่งที่มีความสวยงามมาก นิยมเลี้ยงเป็นปลาสวยงาม และแสดงตามพิพิธภัณฑ์สัตว์น้ำหน้า 114, เดินเที่ยว Tokyo Sea Life Park ณ ประเทศญี่ปุ่น # 2 คอลัมน์ Blue Planet โดย ดร.วรเทพ มุธุวรรณ. นิตยสาร Aquarium Biz ฉบับที่ 26 ปีที่ 2: สิงหาคม 2012 ปลาสินสมุทรบั้ง (Regal Angelfish)
# เท็กซาโก
เท็กซาโก (Texaco  ย่อมาจาก The Texas Company)  เป็นชื่อเครื่องหมายการค้าของเครือข่ายค้าปลีกและสถานีบริการน้ำมันของสหรัฐอเมริกา  ปัจจุบันเป็นบริษัทในเครือของเชฟรอน

บริษัทก่อตั้งมาตั้งแต่ปี ค.ศ. 1901 ที่เมืองโบมอนต์ รัฐเท็กซัส สืบเนื่องมาจากการขุดพบบ่อน้ำมันสปินเดิลท็อป ทางตอนใต้ของเมือง  บริษัทมีการเติบโตขึ้นจนเป็นบริษัทน้ำมันบริษัทเดียว ที่ทำตลาดสถานีน้ำมันในชื่อเดียวกันทั้ง 50 รัฐของสหรัฐอเมริกา และประเทศแคนาดา  และยังได้ร่วมทุนกับโซแคล (สแตนดาร์ดออยล์แห่งแคลิฟอร์เนีย ซึ่งต่อมาก็คือ เชฟรอน) จากรัฐแคลิฟอร์เนีย ก่อตั้งบริษัท แคลิฟอร์เนียเท็กซัสออยล์คัมปานี (California Texas Oil Company) ขึ้นในปี ค.ศ. 1936  ปัจจุบันบริษัทร่วมทุนนี้คือ คาลเท็กซ์

ในปี ค.ศ. 2001 เท็กซาโกได้ควบรวมกิจการกับเชฟรอน ด้วยมูลค่า 45 พันล้านดอลลาร์สหรัฐ และเปลี่ยนชื่อเป็น "เชฟรอนเท็กซาโก" ต่อมาในปี 2005 บริษัทแม่ได้ลดชื่อเหลือเพียง "เชฟรอน"  โดยเท็กซาโกยังคงทำตลาดในอเมริกาเหนือ ละตินอเมริกา แอฟริกา และประเทศอังกฤษ
# ชานักคาแล
thumb|200px|สภาพเมืองชานักคาแล
ชานักคาแล  เป็นเมืองแห่งหนึ่งในประเทศตุรกี ตั้งอยู่ในจังหวัดชานักคาแล 

ชานักคาแล เป็นเมืองที่ปัจจุบันเป็นเมืองท่องเที่ยวที่สำคัญของตุรกี มีความสำคัญทางประวัติศาสตร์ เดิมมีชื่อว่า โบกาซี (Bogazi) หรือ  เฮลเลสปอนต์ (Hellespont) มีความยาว 65 กิโลเมตร ส่วนที่แคบที่สุดกว้าง 1.3 กิโลเมตร  เนื่องจากตั้งอยู่บนจุดแคบที่สุดของช่องแคบดาร์ดาแนลส์ ใกล้กับ แหลมเกลิโบลูของกรีซ บนฝั่งของ 2 ทะเลคือ ทะเลมาร์มารา และ ทะเลเอเจียน 

ชานักคาแล อยู่ห่างจากกรุงอิสตันบูล เมืองหลวงของตุรกีด้วยการเดินทางทางรถยนต์ประมาณ 4 ชั่วโมง และนั่งเรือเฟอร์รี่ข้ามฟากไป ในอดีต เคยเป็นที่ตั้งของเมืองทรอย ที่ปรากฏในสงครามกรุงทรอย ปัจจุบัน มีซากของกำแพงเมืองที่เป็นหินหนาปรากฏอยู่ จึงเป็นสถานที่ท่องเที่ยวที่สำคัญ ซึ่งทางทีมงานสร้างภาพยนตร์เรื่อง Troy ในปี ค.ศ. 2004 ได้มอบม้าไม้ที่ใช้ในเรื่อง ให้แก่เมือง ซึ่งปัจจุบัน ได้ตั้งแสดงอยู่ และมีการผลิตเป็นของที่ระลึก

อีกทั้งในช่วงสงครามโลกครั้งที่หนึ่ง ในปี ค.ศ. 1915 ชานักคาแลเป็นสมรภูมิที่สำคัญในยุทธภูมิชานักคาแล เมื่อทางทัพผสมของฝ่ายสัมพันธมิตร ต้องการเดินทัพเรือผ่านเมืองนี้เพื่อเข้าสู่ทะเลดำเพื่อโจมตีรัสเซีย ทหารของฝ่ายตุรกี ซึ่งขณะนั้นเป็นจักรวรรดิออตโตมาน ได้ร่วมกันต่อสู้เพื่อยับยั้งจนได้รับชัยชนะในที่สุด มีผู้บาดเจ็บและเสียชีวิตจำนวนมาก นับเป็นประวัติศาสตร์ครั้งสำคัญครั้งหนึ่งของตุรกี ซึ่งในบรรดาทหารที่เข้าร่วมรบนั้น มี มุสตาฟา เคมาล หรือในเวลาต่อมา คือ อตาเติร์ก บิดาแห่งชาติตุรกี เข้าร่วมรบอยู่ด้วย  ปัจจุบัน มีการสร้างอนุสาวรีย์และสุสานเพื่อรำลึกถึงผู้เสียชีวิตจำนวนมากในการต่อสู้ครั้งนี้
 หน้า 138-143, ตุรกีสี่ตอน...คอย-ทรอย-หอย-อร่อย!... ตอนที่สอง... ทรอย! โดย จอม ปัทมคันธิน คอลัมน์ Aqua Life. นิตยสาร Aquarium Biz ปีที่ 2 ฉบับที่ 26: สิงหาคม 2012
อ้างอิง

แหล่งข้อมูลอื่น
เว็บไซต์อย่างเป็นทางการของเมือง
# เซลล์ประสาทหลายขั้ว
เซลล์ประสาทหลายขั้ว  เป็นเซลล์ที่มีเด็นไดรต์ (dendrite) ยื่นออกจากตัวเซลล์หลายเส้น แต่มีแอกซอน (axon) เพียงเส้นเดียว แบ่งเป็น 2 ชนิดตามรูปร่าง ได้แก่
 pyramidal cell รูปร่างเหมือนปิรามิด พบได้ที่สมองใหญ่หรือซีรีบรัม 
 purkinje cell รูปร่างเหมือนหยดน้ำหรือกัลปังหาพบที่สมองน้อย หรือซีรีเบลลัม 
ดูข้อมูลเพิ่มเติมที่ เซลล์ประสาท
# ไฟเผาซินเอี๋ย
หลังจากพ่ายศึกทุ่งพกบ๋อง โจโฉสั่งทัพใหญ่ห้าสิบหมื่นแบ่งเป็นห้าสาย เลือกฤกษ์งามยามดีคิดจะสยบภาคใต้ ตอนนั้นเล่าเปียวตายแล้ว เล่าจ๋องภายใต้การกำกับของญาติฝ่ายมารดาลอบยกเมืองให้โจโฉ ทัพโจโฉไม่มีสิ่งใดขัดขวางรุดหน้าสู่ซินเอี๋ย (ในศึกครั้งนี้ขงเบ้งใช้ทั้งไฟและน้ำในกลศึก)

การวางแผนสู้รบ
สถานการณ์คับขันขงเบ้งใช้ทั้งไฟและน้ำในกลศึกครั้งนี้
 1. ประกาศให้ชาวเมืองอพยพตามไปที่อ้วนเซีย โดยให้ซุนเขียนและพวกคอยดูแล
 2. ให้กวนอูนำทหารหนึ่งพันไปซุ่มที่ตอนบนของแม่น้ำไป๋เหอ ใช้ถุงทรายกั้นน้ำเอาไว้รอถึงวันต่อมายามสามเมื่อทหารโจลงลุยข้ามน้ำให้ยกถุงทรายขึ้นปล่อบน้ำให้ไหลท่วมลงมา
 3. ให้เตียวหุยนำทหารหนึ่งพันซุ่มที่ท่าข้ามโป๋หลิง รอให้ทหารโจแตกตื่นหนีขึ้นจากลำน้ำแล้วยกกำลังออกตามฆ่า
 4. ให้จูล่งนำทหารสามพันแบ่งออกเป็นสามสายทางตะวันตก ทางใต้ ทางเหนือ นำเชื้อเพลงเช่นดินดำกำมะถันไปซุกไว้บนหลังคาชาวบ้านทั่วเมืองรอถึงเวลาเหมาะสม ใช้เกาทัณฑ์เพลิงยิงไปจุดระเบิดและให้จูล่งนำทหารหน่วยรบชั้นยอดดักอยู่ทางประตูตะวันออกรอสังหารศัตรูที่แตกตื่นออกมา
 5. ให้เล่าฮอง บิฮอง นำทหารสองพันตั้งอยู่ที่เนินหางนกกระจอก นอกเมืองซินเอี๋ยสามสิบลี้ซุ่มรอไว้เมื่อเห็นไฟไหม้ขึ้นในเมืองให้บุกเข้าไปไล่ฆ่าศัตรู

เหตุการณ์ที่เกิดขึ้น
โจหยิน โจหอง นำทหารเป็นทัพหน้าบุกมาซินเอี๋ยพบแต่เมืองว่างเปล่าจึงพักทัพลงทำอาหารในยามพลบค่ำ เกิดไฟไหม้ขึ้นสามด้านทางตะวันตก เหนือและใต้ ลมพัดแรงไฟลุกลามไปทั่ว โจหยินนำทหารลุยฝ่าควันไฟออกทางทิศตะวันออก ทหารเหยียบกันเองตายมากมายท่ามกลางความชุลมุน ออกประตูได้ไม่นานก็เจอกับหน่วยซุ่มโจมตีของจูล่งต้องหนีต่อไปถึงแม่น้ำไป๋เหอที่มีน้ำตื้นๆ ทหารจึงพากันวิ่งหนีแย่งกันลุยข้ามแม่น้ำ กวนอูอยู่ตอนบนได้ยินเสียงอื้ออึงจึงสั่งทำลายถุงทรายที่ขวางลำน้ำอยู่ปล่อยน้ำลงมาท่วมทัพโจตายมากมาย ผู้ที่หนีรอดขึ้นฝังได้ต้องไปเจอกับเตียวหุยที่คอยดักอยู่อีก โจหยินดิ้นรนหนีตายไปได้อย่างทุลักทุเล
# วิถีเพนโทสฟอสเฟต
วิถีเพนโตสฟอสเฟต  หรือวิถีฟอสโฟกลูโคเนต  หรือเฮกโซสมอโนฟอสเฟตชันต์  เป็นขบวนการซึ่งสร้าง NADPH และน้ำตาลเพนโตส หรือน้ำตาล 5 คาร์บอน วิถีดังกล่าวประกอบด้วยสองระยะ ระยะแรกเรียกว่า ระยะใช้ออกซิเจน (oxidative phase) ซึ่งมีการสร้าง NADPH ระยะที่สองเป็นการสังเคราะห์น้ำตาล 5 คาร์บอนโดยไม่ใช้ออกซิเจน (non-oxidative) วิถีดังกล่าวเป็นทางเลือกของไกลโคไลสิส แม้วิถีนี้จะเกี่ยวข้องกับออกซิเดชันของกลูโคส แต่บทบาทหลักกลับเป็นแอแนบอลิซึมมากกว่าแคแทบอลิซึม ในสิ่งมีชีวิตส่วนมาก วิถีดังกล่าวเกิดในไซโทพลาสซึม สำหรับพืช ขั้นตอนส่วนใหญ่เกิดในพลาสติด
# ปลาเม็ดขนุน
ปลาเม็ดขนุน  ปลาทะเลชนิดหนึ่ง ในวงศ์ปลาแพะ (Mullidae)

มีรูปร่างทรงกระสวย บริเวณเหนือเส้นข้างลำตัวมีแถบสีเหลืองพาดผ่าน แนวยาวของลำตัวตั้งแต่บริเวณหลังขอบตาไปจนถึงปลายหาง มีเกล็ดขนาดใหญ่ลักษณะเป็นแบบสากเล็กน้อย ส่วนหัวมีเกล็ด ใต้คางมีหนวด 1 คู่ ที่ไวต่อความรู้สึก ใช้สำหรับคุ้ยเขี่ยหาอาหารตามหน้าดิน เช่น พื้นทราย ซึ่งดูแล้วเหมือนหนวดเคราของแพะ ครีบต่าง ๆ มีสีเหลืองอ่อน ประกอบไปด้วย ครีบหลังแยกเป็น 2 ตอน ครีบอก ครีบท้อง ครีบก้น และมีครีบหางแบบเว้าลึก

มีขนาดความยาวโตเต็มที่ประมาณ 28 เซนติเมตร มีพฤติกรรมชอบอยู่รวมกันเป็นฝูง อาศัยบริเวณเหนือพื้นทรายและแนวปะการัง บริเวณมหาสมุทรอินเดียและ มหาสมุทรแอตแลนติก

จัดเป็นปลาเศรษฐกิจ ที่มีการจับเพื่อการประมง
# สกอตต์ บราวน์ (แก้ความกำกวม)
สกอตต์ บราวน์ อาจหมายถึง:

นักกีฬา
สกอตต์ บราวน์ (อเมริกันฟุตบอล) โค้ชอเมริกันฟุตบอลวิทยาลัยของเคนตักกีสเตต
สกอตต์ บราวน์ (นักกีฬาเบสบอล) (เกิดใน พ.ศ. 2499), อดีตพิชเชอร์ในเมเจอร์ลีกเบสบอล ของ Cincinnati Reds
สกอตต์ บราวน์ (นักฟุตบอลเกิดในเมษายน พ.ศ. 2528), นักฟุตบอลชาวอังกฤษ
สกอตต์ บราวน์ (นักฟุตบอลเกิดในพฤษภาคม พ.ศ. 2528) กองกลางชาวอังกฤษ
สกอตต์ บราวน์ (นักฟุตบอลชาวสกอตแลนด์) (เกิดใน พ.ศ. 2528) นักฟุตบอลชาวสกอตในไฮเบอร์เนียน เซลติก และทีมชาติสกอตแลนด์
สกอตต์ บราวน์ (นักกายกรรม) (เกิดใน พ.ศ. 2526) นักแทรมโพลีนชาวออสเตรเลีย
สกอตต์ บราวน์ (นักกอล์ฟ) (เกิดใน พ.ศ. 2526) นักกอล์ฟมืออาชีพชาวอเมริกัน
สกอตต์ บราวน์ (รักบี้ลีก) นักรักบี้ชาวออสเตรเลีย

คนอื่น ๆ
สกอตต์ ฟิลิป บราวน์ สมาชิกวุฒิสภาสหรัฐอเมริกา
สกอตต์ บราวน์ (มือเบส) มือเบสจากวงร็อกแคนาดา Trooper
สกอตต์ บราวน์ (ผู้ประกาศข่าว) ผู้ประกาศข่าวต่อเนื่องในอดีตจาก Grampian Television
สกอตต์ บราวน์ (ดีเจ) (เกิดใน พ.ศ. 2515) ดีเจชาวสกอตแลนด์
สกอตต์ จี. บราวน์ นักวิชาการชาวแคนาดา
สกอตต์ โอ. บราวน์ (เกิดใน พ.ศ. 2518) นักเขียนและผู้เผยแพร่ชาวอเมริกัน
สกอตต์ เวสลีย์ บราวน์ (เกิดใน พ.ศ. 2495) นักร้องเพลงคริสเตียนร่วมสมัย (CCM) และนักแต่งเพลงชาวอเมริกัน
# สกอตต์ บราวน์ (ดีเจ)
สก็อต อเล็กซานเดอร์ บราวน์  เกิดเมื่อวันที่ 4 ธันวาคม ค.ศ. 1972 ในกลาสโกว์ เป็นดีเจและโปรดิวเซอร์เพลงชาวสก็อตแลนด์ ตอนนี้เขาอาศัยอยู่ในฮัดเดอส์ฟีลด์ เวสต์ยอร์กเชอร์ บราวน์ได้ผลิตและเล่นเพลงที่หลากหลายแนวเพลงที่ทั่วไปเรียกว่าเรฟ ถึงแม้ว่าเขาจะมีความเกี่ยวข้องมากที่สุดกับ bouncy techno ในช่วงเพลงของเขาที่ได้มากจากแฮปปี้ฮาร์ดคอร์กระทั่งฮาร์ดแทรนซ์ไปยังแกบเบอร์
# ฮาร์ดคอร์
ฮาร์ดคอร์  อาจหมายถึง

ดนตรี
 ฮาร์ดคอร์พังก์ (มักเรียกว่า "ฮาร์ดคอร์") แนวเพลงย่อยของดนตรีพังก์ร็อก
 ฮาร์ดคอร์เทคโน (มักเรียกว่า "ฮาร์ดคอร์") แนวเพลงของดนตรีอิเล็กทรอนิกส์
 ฮาร์ดคอร์ฮิปฮอป แนวเพลงย่อยของเพลงฮิปฮอป
 Hard Core (Lil' Kim album)
 Hard Core (Paul Dean album)
 Hardcore (album)  อัลบั้มในปี 2004 ของ แดดดี้ เฟรดดี้
 Hardcore '81 อัลบั้มของ D.O.A.

อื่น ๆ
 มวยปล้ำฮาร์ดคอร์ (Hardcore wrestling) มวยปล้ำอาชีพรูปแบบหนึ่ง
# ฮาร์ดคอร์ (ดนตรีอิเล็กทรอนิกส์แดนซ์)
ฮาร์ดคอร์  หรือ ฮาร์ดคอร์เทคโน  เป็นชนิดของดนตรีอิเล็กทรอนิกส์แดนซ์ ที่เป็นแบบฉบับโดยใช้จังหวะของเสียงบิดเบือนและท่วงทำนองเหมือนจังหวะดนตรีอินดัสเทรียลและแซมเพิล ลักษณะจังหวะต่างๆของฮาร์ดคอร์มีช่วงตั้งแต่ประมาณ 95 ครั้งต่อวินาที ("นิวบีต" จากเบลเยียม และเรฟ/เทคโน) ไปถึงมากกว่า 300 ครั้งต่อวินาที ("สปิดคอร์") กับสไตล์ที่แพร่หลายมากขึ้นตั้งแต่ประมาณ 150 ครั้งต่อวินาทีไปถึง 200 ครั้งต่อวินาที